Document ID: 32004R1488

32004R1488
L 273/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1488/2004 НА КОМИСИЯТА
от 20 август 2004 година
за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (1), и по-специално член 11, буква а) от него,
като има предвид, че:
(1)
Приложение II към Регламент (ЕО) № 314/2004 изброява компетентните органи, на които се възлагат конкретни функции при изпълнението на регламента;
(2)
На 1 май 2004 г. към Европейския съюз се присъединиха Чешката република, Естония, Кипър, Латвия, Литва, Унгария, Малта, Полша, Словения и Словакия. Актът за присъединяване не предвижда промяна на посоченото приложение;
(3)
Следователно компетентните органи на новите държави-членки трябва да бъдат включени в приложението, считано от 1 май 2004 г.,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 314/2004 се изменя в съответствие с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 май 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 август 2004 година.

Labels: 18
15
5